ระเบียบสำนักงานกลางชั่งตวงวัดระเบียบสำนักงานกลางชั่งตวงวัดว่าด้วยหลักเกณฑ์วิธีการ และเงื่อนไขการตรวจสอบและให้คำรับรองเครื่องชั่งไม่อัตโนมัติแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปของผู้รับใบอนุญาตเป็นผู้ตรวจสอบและให้คำรับรองพ.ศ. ๒๕๕๔ เพื่อให้ผู้รับใบอนุญาตสามารถทำการตรวจสอบและให้คำรับรองเครื่องชั่งไม่อัตโนมัติแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่ตนผลิตได้อย่างถูกต้องและมีมาตรฐานอันเป็นประโยชน์โดยตรงในการคุ้มครองเกษตรกรและผู้บริโภคอาศัยอำนาจตามความในมาตรา ๖ (๓) (๕) และมาตรา ๔๒แห่งพระราชบัญญัติมาตราชั่งตวงวัด พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมการค้าภายในจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานกลางชั่งตวงวัด ว่าด้วยหลักเกณฑ์วิธีการและเงื่อนไขการตรวจสอบและให้คำรับรองเครื่องชั่งไม่อัตโนมัติแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปของผู้รับใบอนุญาตเป็นผู้ตรวจสอบและให้คำรับรอง พ.ศ. ๒๕๕๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ผู้รับใบอนุญาต หมายความว่าผู้รับใบอนุญาตเป็นผู้ตรวจสอบและให้คำรับรองเครื่องชั่งไม่อัตโนมัติแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่ตนผลิตเครื่องชั่ง หมายความว่าเครื่องชั่งไม่อัตโนมัติแบบแทนชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปข้อ ๔ ให้อธิบดีกรมการค้าภายในเป็นผู้รักษาการตามระเบียบนี้หมวด ๑ทั่วไป ข้อ ๕ เครื่องชั่งที่ขอตรวจสอบและให้คำรับรองต้องเป็นเครื่องชั่งที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ และเป็นชนิด มีลักษณะ และมีรายละเอียดวัสดุที่ใช้ผลิตตามกฎกระทรวงออกตามความในพระราชบัญญัติมาตราชั่งตวงวัดพ.ศ. ๒๕๔๒ กำหนดข้อ ๖ ผู้รับใบอนุญาตต้องยื่นคำขอทำการตรวจสอบและให้คำรับรองเครื่องชั่งที่ตนผลิตตามประกาศกรมการค้าภายในเรื่องข้อปฏิบัติสำหรับผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดลงวันที่ ๒๗ มกราคม พ.ศ. ๒๕๔๙ พร้อมรายละเอียดส่วนประกอบของส่วนรับน้ำหนักส่วนส่งผ่านน้ำหนัก ส่วนชั่งน้ำหนัก และคุณลักษณะของเครื่องชั่ง รวมถึงซอฟท์แวร์ (Software) ที่ใช้ในการแสดงผลการชั่งที่ระบุรุ่น เวอร์ชั่น (Version) และเจ้าของกรรมสิทธิ์ข้อ ๗ แบบมาตราที่ใช้ตรวจสอบความเที่ยงของเครื่องชั่งต้องเป็นตุ้มน้ำหนักแบบมาตราที่กำหนดไว้ในระเบียบกรมการค้าภายในว่าด้วยการกำหนดแบบมาตราและการจัดหาหรือสร้างห้องปฏิบัติการหรือสถานที่ของผู้ขออนุญาตเป็นผู้ตรวจสอบและให้คำรับรองเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่๒๐ เมตริกตันขึ้นไป พ.ศ. ๒๕๔๗ ลงวันที่ ๑๙ สิงหาคม พ.ศ. ๒๕๔๗ข้อ ๘ ผู้รับใบอนุญาตต้องตรวจสอบลักษณะทั่วไปและตรวจสอบความเที่ยงของเครื่องชั่งตามหลักเกณฑ์ วิธีการและเงื่อนไขที่ระเบียบนี้กำหนดก่อนให้คำรับรองเครื่องชั่งหมวด ๒การตรวจสอบลักษณะทั่วไปของเครื่องชั่ง ข้อ ๙ ผู้รับใบอนุญาตต้องตรวจสอบลักษณะทั่วไปของเครื่องชั่งดังต่อไปนี้(๑) เครื่องชั่งต้องแสดงรายละเอียดดังต่อไปนี้ โดยต้องทำให้อ่านง่ายชัดเจน และลบเลือนยาก(ก) ชื่อหรือเครื่องหมายการค้าของผู้ผลิต(ข) รุ่นซึ่งระบุแบบของเครื่องชั่ง(ค) เครื่องหมายเฉพาะตัวของผู้ผลิต(ง) เลขลำดับประจำเครื่องที่พนักงานเจ้าหน้าที่กำหนดให้(จ) พิกัดกำลังสูงสุดของเครื่องชั่ง (Max) และพิกัดกำลังต่ำสุดของเครื่องชั่ง(Min)(ฉ) ค่าขั้นหมายมาตราของเครื่องชั่ง (d)(ช) ค่าขั้นหมายมาตราตรวจรับรอง (e)(ซ) จำนวนขั้นหมายมาตราตรวจรับรอง (n)(ฌ) ชั้นความเที่ยงของเครื่องชั่ง(๒) การแสดงค่าของเครื่องชั่งต้องมีลักษณะ ดังต่อไปนี้(ก) การแสดงค่าแบบแอนะล็อก๑) ขั้นหมายมาตราและส่วนชี้ค่าต้องได้รับการออกแบบอย่างเหมาะสมและทำงานสัมพันธ์กัน๒) ขั้นหมายมาตรา ตัวเลข ตัวอักษร หรือสัญลักษณ์ต่าง ๆ ต้องอ่านง่ายชัดเจน และลบเลือนยาก๓) ถ้ามีส่วนแสดงค่าหลายแห่ง ทุกแห่งต้องแสดงค่าสอดคล้องกัน๔) ถ้ามีส่วนพิมพ์ค่า ค่าที่พิมพ์ต้องสอดคล้องกับค่าที่แสดง(ข) การแสดงค่าแบบดิจิทัล๑) การแสดงค่าไม่ว่าจะใช้ตัวเลข ตัวอักษรหรือสัญลักษณ์อื่นใดมาประกอบกันหรือไม่ก็ตาม ต้องไม่ทำให้เกิดความสับสนในการอ่านค่า๒) ถ้ามีส่วนแสดงค่าหลายแห่ง ทุกแห่งต้องแสดงค่าถูกต้องตรงกัน๓) ถ้ามีส่วนแสดงค่าทั้งแบบดิจิทัลและแบบแอนะล็อกการแสดงค่าแบบดิจิทัลต้องสอดคล้องกับการแสดงค่าแบบแอนะล็อก๔) ถ้ามีส่วนพิมพ์ค่า ค่าที่พิมพ์ต้องถูกต้องตรงกับค่าที่แสดง(๓) การแสดงค่าน้ำหนัก(ก) เครื่องชั่งที่มีส่วนแสดงค่าหลายส่วนส่วนแสดงค่าน้ำหนักทุกส่วนต้องแสดงค่าน้ำหนักต่างกันไม่เกินค่าสัมบูรณ์ของอัตราเผื่อเหลือเผื่อขาดสำหรับน้ำหนักนั้น(ข) การแสดงค่าแบบดิจิทัล ค่าที่แสดงที่ส่วนแสดงค่าทุกส่วนต้องตรงกัน(๔) เครื่องหมายของบรรดาตัวควบคุมการทำงาน ส่วนแสดงค่าและอุปกรณ์ต่างๆ รวมทั้งสวิตช์ของเครื่องชั่งต้องทำให้อ่านง่าย ชัดเจนและลบเลือนยาก(๕)ตรวจสอบลักษณะที่สำหรับผนึกเครื่องชั่งให้สามารถป้องกันการปรับเปลี่ยนแก้ไขภายหลังการตรวจรับรองแล้วซึ่งจะทำการแก้ไข ดัดแปลง หรือซ่อมแซมเครื่องชั่งนั้นได้ก็ต่อเมื่อต้องทำลายผนึกนั้นก่อนข้อ ๑๐ ผู้รับใบอนุญาตต้องตรวจสอบลักษณะของเครื่องชั่งที่แสดงค่าได้เองหรือเครื่องชั่งกึ่งแสดงค่าได้เองดังต่อไปนี้(๑) การแสดงค่าผลการชั่ง(ก) ส่วนแสดงค่าต้องแสดงชื่อหรือสัญลักษณ์ของหน่วยที่ใช้ในการชั่ง(ข) ค่าขั้นหมายมาตราให้แสดงเป็นค่า ๑ x ๑๐k ๒ x ๑๐kหรือ ๕ x ๑๐k โดย k เป็นเลขจำนวนเต็มบวก จำนวนเต็มลบ หรือศูนย์(๒) ส่วนแสดงค่าแบบแอนะล็อก(ก)ความกว้างของขั้นหมายมาตราต้องไม่ใหญ่กว่าช่องว่างระหว่างขั้นหมายมาตรา(ข) ตัวชี้ค่าต้องมีขนาดความกว้างโดยประมาณเท่ากับความกว้างของขั้นหมายมาตรา(ค) ระยะห่างระหว่างตัวชี้ค่ากับระนาบของขั้นหมายมาตราต้องไม่เกิน ๒มิลลิเมตร(ง) ตัวชี้ค่าต้องยาวถึงกึ่งหนึ่งของขั้นหมายมาตราที่สั้นที่สุด(๓) การแสดงค่าแบบดิจิทัล(ก) ให้แสดงตัวเลขอย่างน้อย ๑ ตำแหน่งที่ตำแหน่งขวาสุด โดยให้มีเครื่องหมายจุดทศนิยม(.) หรือเครื่องหมายจุลภาค (,) คั่นระหว่างเลขจำนวนเต็มและเลขหลังจุดทศนิยมและในการแสดงค่านี้ต้องแสดงตัวเลขทางซ้ายของเครื่องหมายจุดทศนิยมอย่างน้อย ๑ตำแหน่ง และแสดงตัวเลขทางขวาของเครื่องหมายจุดทศนิยมทุกตำแหน่งสำหรับการแสดงค่าศูนย์อาจแสดงโดยเลขศูนย์ ๑ ตำแหน่งทางขวาสุดโดยไม่ต้องมีเครื่องหมายก็ได้(ข)ในกรณีที่เป็นเครื่องชั่งที่สามารถเปลี่ยนค่าขั้นหมายมาตราได้อัตโนมัติเครื่องหมายต้องอยู่ในตำแหน่งเดิม(๔) ส่วนแสดงค่าต้องแสดงค่าเกินพิกัดกำลังสูงสุดได้ไม่เกิน ๙เท่าของค่าขั้นหมายมาตราตรวจรับรอง(๕) เครื่องชั่งที่มีส่วนแสดงค่าโดยประมาณค่าขั้นหมายมาตราต้องมากกว่า ๑ ใน ๑๐๐ ของพิกัดกำลังสูงสุด และต้องไม่น้อยกว่า ๒๐เท่าของค่าขั้นหมายมาตราตรวจรับรองและให้ถือว่าส่วนแสดงค่าโดยประมาณของเครื่องชั่งเป็นส่วนช่วยในการแสดงค่า(๖) ส่วนพิมพ์ค่าต้องพิมพ์ค่าให้ถูกต้องชัดเจนความสูงของตัวอักษรและตัวเลข ต้องไม่น้อยกว่า ๒ มิลลิเมตรส่วนพิมพ์ค่าจะพิมพ์ค่าเฉพาะเมื่อส่วนแสดงค่าอยู่ในสภาวะสมดุลสภาวะสมดุลให้พิจารณาจากส่วนแสดงค่าซึ่งจะแสดงค่าคงที่ หรือแสดงค่าน้ำหนัก ๒ค่าที่อยู่ติดกัน สลับกันเป็นเวลามากกว่า ๕ วินาที(๗) ส่วนบันทึกค่าจะบันทึกค่าเฉพาะเมื่อส่วนแสดงค่าอยู่ในสภาวะสมดุลสภาวะสมดุลให้พิจารณาตาม (๖)(๘) เครื่องชั่งที่มีส่วนทดน้ำหนักต้องมีลักษณะดังต่อไปนี้ด้วย(ก)ค่าขั้นหมายมาตราของส่วนทดน้ำหนักต้องเท่ากับค่าขั้นหมายมาตราของเครื่องชั่งที่ค่าน้ำหนักใดๆ(ข) ส่วนทดน้ำหนักอัตโนมัติหรือกึ่งอัตโนมัติต้องทดน้ำหนักในทิศทางที่แสดงค่าน้ำหนักลดลงเท่ากับน้ำหนักที่ทดและต้องทดน้ำหนักได้ไม่เกินค่าพิกัดกำลังสูงสุดของส่วนทดน้ำหนักในกรณีที่เครื่องชั่งมีส่วนยกเลิกการทดน้ำหนักได้อัตโนมัติส่วนนั้นต้องไม่ยกเลิกการทดน้ำหนักจนกว่ากระบวนการชั่งจะเสร็จสิ้นสมบูรณ์(ค) ส่วนทดน้ำหนักจะทำงานเฉพาะเมื่อเครื่องชั่งอยู่ในสภาวะสมดุล(ง) ในกรณีที่มีส่วนทดน้ำหนักมากกว่า ๑ส่วนและทำการทดน้ำหนักในเวลาเดียวกันเครื่องชั่งต้องแสดงหรือพิมพ์ค่าน้ำหนักที่ทดไว้ทุกค่าให้ชัดเจน(จ) ถ้ามีการพิมพ์ค่าน้ำหนักรวม น้ำหนักสุทธิ หรือน้ำหนักทดพร้อมกันมากกว่า ๑ ค่า ต้องพิมพ์ให้ชัดเจนว่าค่าน้ำหนักใดเป็นค่าน้ำหนักรวมหรือน้ำหนักสุทธิ หรือน้ำหนักทด(๙) ส่วนกำหนดน้ำหนักทดล่วงหน้า(ก)ค่าขั้นหมายมาตราของส่วนกำหนดน้ำหนักทดล่วงหน้าต้องเท่ากับค่าขั้นหมายมาตราของเครื่องชั่งหรือต้องปรับให้เท่ากับค่าขั้นหมายมาตราของเครื่องชั่งได้อย่างอัตโนมัติ(ข) ในกรณีที่ได้กำหนดน้ำหนักทดด้วยส่วนกำหนดน้ำหนักทดล่วงหน้าแล้วค่าที่กำหนดทดไว้จะต้องไม่สามารถปรับเปลี่ยนหรือยกเลิกได้ในขณะที่ส่วนทดน้ำหนักกำลังทำงาน(๑๐) ในกรณีที่เครื่องชั่งมีส่วนล็อกให้แสดงตำแหน่งล็อกและตำแหน่งชั่งไว้ให้ชัดเจนและจะทำการชั่งได้เฉพาะที่ตำแหน่งชั่งเท่านั้น(๑๑)เครื่องชั่งต้องทำให้อยู่ในลักษณะที่ผู้ที่เกี่ยวข้องกับการชั่งสามารถมองเห็นการแสดงค่าได้อย่างชัดเจน(๑๒) เครื่องชั่งที่มีส่วนประกอบเป็นอิเล็กทรอนิกส์ต้องมีลักษณะดังต่อไปนี้ด้วย(ก) ในกรณีที่มีสิ่งรบกวนจากภายนอกเครื่องชั่งอิเล็กทรอนิกส์ต้องสามารถทำงานได้อย่างถูกต้องหรือต้องแสดงให้ทราบว่ามีความผิดพลาดเกิดขึ้นจากสิ่งรบกวนนั้น(ข)ในกรณีที่มีความผิดปกติเกิดขึ้นจนมีผลกระทบกับความถูกต้องของเครื่องชั่ง เครื่องชั่งต้องหยุดทำงานโดยอัตโนมัติหรือมีการแสดงให้ผู้ใช้เครื่องชั่งทราบ และจะต้องแสดงอยู่จนกว่าความผิดปกติจะหมดไป(ค) ในกรณีที่มีการเปิดใช้เครื่องชั่งส่วนแสดงค่าต้องแสดงสัญลักษณ์ต่าง ๆ ทั้งหมดที่สามารถแสดงได้(ง) เครื่องชั่งที่สามารถใช้พลังงานจากแบตเตอรี่ได้ ต้องสามารถทำงานได้อย่างถูกต้องต่อเนื่องหรือไม่แสดงค่าน้ำหนักเมื่อความต่างศักย์ที่ได้รับจากแบตเตอรี่ต่ำเกินไปจากที่ผู้ผลิตกำหนด(จ) ป้องกันการรบกวนของสัญญาณคลื่นแม่เหล็กไฟฟ้าและคลื่นความถี่วิทยุไม่ให้มีผลต่อความแม่นยำของเครื่องชั่ง ส่วนแสดงค่าส่วนบันทึกค่า และส่วนพิมพ์ค่าได้(ฉ) ถ้าเครื่องชั่งมีระบบคอมพิวเตอร์หรืออุปกรณ์เสริมต่อพ่วงโดยผ่านอุปกรณ์เชื่อมต่อสัญญาณภายนอก ระบบคอมพิวเตอร์หรืออุปกรณ์เสริมนั้นต้องไม่ทำให้ผลการชั่งและข้อมูลการชั่งผิดไปและต้องไม่สามารถส่งคำสั่งหรือข้อมูลเข้าเครื่องชั่งซึ่งทำให้เครื่องชั่งแสดงค่า พิมพ์ค่าคำนวณหรือบันทึกค่าผลการชั่งผิดไปจากขณะที่ไม่มีอุปกรณ์ดังกล่าวเชื่อมต่ออยู่กับเครื่องชั่งและต้องปิดผนึกอุปกรณ์เชื่อมต่อสัญญาณภายนอกดังกล่าวด้วย(๑๓)การเชื่อมต่อสายสัญญาณของเครื่องชั่งที่มีผลต่อการแสดงค่าน้ำหนักและเครื่องชั่งที่มีระบบคอมพิวเตอร์ต่อพ่วงระบบคอมพิวเตอร์ที่ต่อพ่วงกับส่วนชั่งน้ำหนักต้องเป็นไปตามข้อกำหนดดังนี้(ก) การเชื่อมต่อสายสัญญาณของเครื่องชั่ง ที่มีผลต่อการแสดงค่าน้ำหนักต้องเป็นไปตามข้อกำหนดต่อไปนี้๑) สายสัญญาณจากส่วนส่งผ่านน้ำหนัก (Load - transmitting devices,Load Cell) แต่ละสายมายังกล่องรวมสัญญาณและสายสัญญาณออกจากกล่องรวมสัญญาณไปยังส่วนชั่งน้ำหนัก (Load - measuringDevice) ต้องไม่มีกล่องแยกสายหรืออุปกรณ์ใด ๆ ต่อพ่วงและการเดินสายสัญญาณต้องกระทำในลักษณะที่สามารถตรวจสอบได้ง่าย๒) สายสัญญาณจากแผงวงจรภายในของส่วนชั่งน้ำหนักไปยังอุปกรณ์เชื่อมต่อสัญญาณภายนอก(Ports)ต้องไม่มีสัญญาณ หรืออุปกรณ์อื่นมาเชื่อมต่อ๓)ชุดสายสัญญาณจากแผงวงจรภายในของส่วนชั่งน้ำหนักไปยังแต่ละส่วนอุปกรณ์เชื่อมต่อสัญญาณภายนอก(Ports)สำหรับใช้เชื่อมต่อสายสัญญาณผลการชั่งไปยังระบบคอมพิวเตอร์และส่วนแสดงค่าที่ต่อออกมาภายนอกแต่ละชุดสายสัญญาณให้มีได้เฉพาะก) สายสัญญาณผลการชั่งไปยังระบบคอมพิวเตอร์หรือส่วนแสดงค่าที่ต่อออกมาภายนอกเท่านั้นข) สายสัญญาณสำหรับสายดิน (Ground)๔) สายสัญญาณจากส่วนชั่งน้ำ หนักไปยังส่วนแสดงค่าที่ต่อออกมาภายนอก (RemoteDisplay) ต้องไม่มีกล่องแยกสายหรือุปกรณ์ใด ๆ ต่อพ่วงและสามารถตรวจสอบได้ง่าย๕) การแก้ไขดัดแปลงหรือเพิ่มเติมอุปกรณ์ใด ๆในส่วนชั่งน้ำหนักจะกระทำมิได้(ข) เครื่องชั่งที่มีระบบคอมพิวเตอร์ต่อพ่วงระบบคอมพิวเตอร์ที่ต่อพ่วงกับส่วนชั่งน้ำหนักต้องเป็นไปตามข้อกำหนดต่อไปนี้๑) สายสัญญาณจากระบบคอมพิวเตอร์จะต้องต่อเข้ากับอุปกรณ์เชื่อมต่อสัญญาณของส่วนชั่งน้ำหนักเท่านั้น๒)ระบบคอมพิวเตอร์ต้องใช้สำหรับสัญญาณการชั่งจากส่วนชั่งน้ำหนักเท่านั้น๓) ซอฟแวร์ (Software) ที่ใช้ในการแสดงผลการชั่งต้องทำให้การแสดงผลการชั่งของคอมพิวเตอร์ที่มาจากส่วนชั่งน้ำหนักโดยตรงในขณะที่ทำการชั่งเท่านั้นและไม่สามารถแก้ไขผลการชั่งที่แสดงค่าแล้วนั้นได้๔) ในกรณีที่มีการพิมพ์ผลการชั่งใบแสดงผลการชั่งอย่างน้อยต้องแสดงรายละเอียดดังนี้ก) น้ำหนักรวม (น้ำหนักรถบรรทุกรวมกับน้ำหนักสินค้า)ข) น้ำหนักรถบรรทุกค) น้ำหนักหักสิ่งเจือปน ความชื้น ฯลฯ (ถ้ามี)ง) น้ำหนักสินค้าจ) ลายมือชื่อผู้ชั่งฉ) วัน เวลา และสถานที่ที่ทำการชั่งข้อ ๑๑ ผู้รับใบอนุญาตต้องตรวจสอบลักษณะเครื่องชั่งที่แสดงค่าเองไม่ได้ดังต่อไปนี้(๑) เครื่องชั่งที่มีส่วนแสดงสมดุลในลักษณะที่ใช้ตัวชี้สมดุล ๒ อันชี้ตรงกันตัวชี้สมดุลดังกล่าวต้องมีความหนาเท่ากัน และห่างกันไม่เกินความหนาของตัวชี้สมดุลเว้นแต่ในกรณีที่ตัวชี้สมดุลหนาน้อยกว่า ๑ มิลลิเมตร ให้ห่างกันไม่เกิน ๑มิลลิเมตร(๒) ในกรณีที่เครื่องชั่งมีส่วนพิมพ์ค่าส่วนพิมพ์ค่าจะพิมพ์ได้เฉพาะเมื่อแท่งเลื่อนหรือตุ้มเลื่อนหรือกลไกที่ใช้เปลี่ยนน้ำหนักอยู่ในตำแหน่งที่สอดคล้องกับเลขจำนวนเต็มของช่องขั้นหมายมาตรา(๓) การตรวจสอบคมมีด(ก) คมมีดต้องติดแน่นกับลีเวอร์(ข) คมมีดต้องคม แข็ง และจดตลอดส่วนที่ต้องการให้ถูกกับคมมีดนั้น(ค) ที่รองรับคมมีด ต้องเรียบเกลี้ยง และแข็งอย่างน้อยเท่ากับคมมีด(ง) คมมีดและที่รองรับคมมีดต้องอยู่ในลักษณะที่เมื่อใส่ของลงบนส่วนรับน้ำหนักเท่ากับกึ่งหนึ่งของพิกัดกำลังสูงสุดเมื่อเลื่อนคมมีดหรือที่รองรับคมมีดไปในทิศทางที่เหมาะสมต้องไม่ทำให้ความเที่ยงของเครื่องผิดไป(จ) ในกรณีที่เครื่องชั่งมีที่กั้นเพื่อกันมิให้คมมีดเลื่อนไปทางความยาวที่กั้นในส่วนที่อาจสัมผัสกับคมมีดต้องเรียบเกลี้ยงแข็งอย่างน้อยเท่ากับคมมีดและสัมผัสกับคมมีดน้อยที่สุด(๔) การตรวจสอบขั้นหมายมาตรา(ก) ขั้นหมายมาตราบนคันชั่งมีลักษณะเป็นขีดหรือฟันเลื่อยอย่างใดอย่างหนึ่ง หรือทั้งสองอย่างรวมกันขีดต้องมีระยะห่างเท่ากันและขนานกัน ฟันเลื่อยต้องเรียบเท่ากันหมดและเส้นที่ตัดเป็นฟันลงมาต้องมีระยะห่างเท่ากันและขนานกันทุกเส้นถ้ามีทั้งขีดและฟันเลื่อย ขีดต้องอยู่ให้ได้ลำดับกับฟันเลื่อยเพื่อแสดงอัตราของฟันเลื่อยอย่างชัดเจนและถูกต้อง(ข) ขั้นหมายมาตราและช่องว่างระหว่างขั้นหมายมาตราบนคันชั่งและบนที่บอกอัตราน้ำหนักต้องเห็นชัดเจน อ่านง่าย และมีลักษณะถาวร(๕) การตรวจสอบคันชั่ง(ก) คันชั่งที่ใช้ตุ้มเลื่อนที่ขั้นหมายมาตราใหญ่ทุกขั้นหมายมาตราต้องแสดงอัตราน้ำหนักไว้(ข) คันชั่งทุกคันต้องมีที่กั้นเพื่อกันมิให้ตุ้มเลื่อนเลื่อนเกินไปจากขั้นหมายมาตราที่ค่าศูนย์(ค)ส่วนที่ติดปลายคันชั่งเพื่อกันมิให้ตุ้มเลื่อนเลื่อนหลุดไปจากคันชั่งต้องติดไว้ให้แน่นกับคันชั่งอย่างมั่นคง(ง) คันชั่งต้องมีลักษณะที่เมื่อหกคันชั่งไปจนสุดเขตที่จะไปได้แล้วคันชั่งนั้นต้องกลับเข้าที่ได้เอง(จ) ในเวลาอยู่สถานะปกติคันชั่งต้องได้ระดับและถ้าแกว่งก็ต้องแกว่งได้ส่วนกันทั้งสองข้าง(๖) การตรวจสอบตุ้มเลื่อน(ก) ตุ้มเลื่อนสำหรับใช้กับคันชั่งที่ขั้นหมายมาตราเป็นฟันเลื่อยต้องทำให้มีที่จิกกับร่องฟันเพื่อให้ตุ้มเลื่อนอยู่ในตำแหน่งที่ถูกต้องและให้จิกเกาะอยู่แน่น(ข) ตุ้มเลื่อนชนิดห้อย ส่วนที่สัมผัสกับคันชั่งต้องคม แข็งและมีลักษณะที่ทำให้ตุ้มเลื่อนนั้นแกว่งได้ง่าย(ค)ตุ้มเลื่อนต้องเลื่อนไปมาได้โดยสะดวกและไม่ทำให้ขั้นหมายมาตราและฟันเลื่อยบนคันชั่งลบเลือนหรือสึกหรอได้ง่าย(ง) ตุ้มเลื่อนต้องไม่สามารถถอดแยกออกจากกันได้ง่ายและต้องไม่มีช่องบนตุ้มเลื่อน(จ) ตุ้มเลื่อนต้องไม่สามารถถอดจากคันชั่งได้ง่าย(ฉ) ตุ้มเลื่อนและขอห้อยต้องอยู่กับเครื่องชั่งอย่างมั่นคง(ช) ริมสำหรับบอกอัตราน้ำหนักหรือที่ชี้อัตราน้ำหนักที่ตุ้มเลื่อนนั้น ต้องแหลมคมและริมสำหรับบอกอัตราน้ำหนักต้องขนานกับขั้นหมายมาตราบนคันชั่ง(๗) การตรวจสอบตุ้มถ่วง(ก) ตุ้มถ่วงทุกตุ้มที่ใช้กับเครื่องชั่งใดต้องมีเครื่องหมายบนตุ้มที่จะแสดงให้เห็นได้ว่าเป็นตุ้มที่ใช้กับเครื่องชั่งนั้นเครื่องหมายนั้นต้องไม่ลบเลือนได้ง่ายและตุ้มนั้นต้องแสดงว่าจะใช้แทนน้ำหนักเท่าใดไว้ด้วย(ข) ตุ้มถ่วงนี้ต้องทำรูปให้ผิดไปจากตุ้มนํ้าหนักธรรมดา(๘) ตุ้มเลื่อนและตุ้มถ่วง ถ้ามีรูสำหรับเติมวัสดุเพื่อให้ตุ้มตรงอัตรา ต้องมีรูดังกล่าวได้เพียงรูเดียววัสดุที่ทำให้เที่ยงในตุ้มเลื่อนและตุ้มถ่วงต้องใส่ปิดให้แน่นติดอยู่กับที่เสมอ(๙) เครื่องชั่งที่มีส่วนที่ทำให้เปลี่ยนทาง หรือกลับทางใช้ได้ส่วนเหล่านั้นต้องมีลักษณะที่การเปลี่ยนหรือกลับนั้นไม่ทำให้ความเที่ยงของเครื่องชั่งเสียไป(๑๐) เครื่องชั่งที่มีส่วนถอดได้การถอดนั้นต้องไม่ทำให้ความเที่ยงของเครื่องผิดไปเว้นแต่เป็นเครื่องชั่งชนิดที่ถ้าถอดส่วนใดออกแล้วจะใช้เครื่องนั้นชั่งของไม่ได้เลย(๑๑) เครื่องชั่งที่มีส่วนที่ทำให้เครื่องเที่ยงส่วนนั้นต้องติดแน่นอยู่ประจำที่และต้องไม่สามารถแก้ไขเปลี่ยนแปลงได้ง่ายข้อ ๑๒ เครื่องชั่งต้องมีส่วนแสดงค่าน้ำหนักในลักษณะที่ให้บุคคลที่เกี่ยวข้องกับการชั่งทุกฝ่ายสามารถอ่านค่าน้ำหนักได้พร้อมกันหากไม่มีส่วนแสดงค่าน้ำหนักในลักษณะดังกล่าวต้องมีส่วนแสดงค่าน้ำหนักเป็นตัวเลขเพิ่มขึ้นอีก ๑ ชุดสำหรับให้บุคคลที่เกี่ยวข้องกับการชั่งทุกฝ่ายสามารถอ่านค่าน้ำหนักได้พร้อมกันข้อ ๑๓ ส่วนประกอบของเครื่องชั่งที่เป็นส่วนชั่งน้ำหนักต้องติดแถบผนึกแสดงการยกเว้นการให้คำรับรองที่ผ่านการตรวจสอบของพนักงานเจ้าหน้าที่หมวด ๓การตรวจสอบความเที่ยงของเครื่องชั่ง ข้อ ๑๔ การตรวจสอบความเที่ยงของเครื่องชั่งที่แสดงค่าได้เองหรือเครื่องชั่งกึ่งแสดงค่าได้เองให้มีการทดสอบดิสคริมิเนชั่นทดสอบวางน้ำหนัก ทดสอบความสามารถในการทำซ้ำได้ และทดสอบวางน้ำหนักที่ตำแหน่งต่าง ๆดังต่อไปนี้(๑) การทดสอบดิสคริมิเนชั่นให้ทำการทดสอบขณะที่เครื่องชั่งมีน้ำหนักทดสอบ (ตุ้มน้ำหนักแบบมาตรา)จำนวนหนึ่งไม่น้อยกว่า ๕ เมตริกตัน วางอยู่บนแท่นชั่ง(ก) เครื่องชั่งที่แสดงค่าแบบแอนะล็อกให้ทำการเพิ่มหรือลดน้ำหนักที่มีค่าเท่ากับค่าสัมบูรณ์ของอัตราเผื่อเหลือเผื่อขาดของน้ำหนักที่ทดสอบเครื่องชั่งต้องแสดงค่าเพิ่มขึ้นหรือลดลงไม่น้อยกว่า ๐.๗เท่าของน้ำหนักที่เพิ่มขึ้นหรือลดลง(ข) เครื่องชั่งที่แสดงค่าแบบดิจิทัลให้ทำการเพิ่มหรือลดน้ำหนักที่มีค่าเท่ากับ๑.๔ เท่าของค่าขั้นหมายมาตราของเครื่องชั่งเครื่องชั่งต้องแสดงค่าเปลี่ยนแปลงไปจากเดิม(๒) การทดสอบวางน้ำหนัก โดยเพิ่มน้ำหนักทดสอบบนแท่นชั่ง(ตุ้มน้ำหนักแบบมาตรา) ตั้งแต่น้ำหนักศูนย์ (ไม่มีน้ำหนักบนแท่นชั่ง)จนถึงพิกัดกำลังสูงสุดของเครื่องชั่ง ในกรณีที่ไม่สามารถทำได้ให้ทดสอบวางน้ำหนักไม่น้อยกว่า ๒๐ เมตริกตันหลังจากนั้นให้ทำการทดสอบทอนน้ำหนักโดยยกน้ำหนักทดสอบออกจากแท่นชั่งจนถึงน้ำหนักศูนย์เครื่องชั่งต้องมีผลผิดของการแสดงค่าไม่เกินอัตราเผื่อเหลือเผื่อขาดของทุก ๆน้ำหนักที่ทดสอบนั้นกรณีที่ใช้ตุ้มน้ำหนักแบบมาตราเป็นน้ำหนักทดสอบมีน้ำหนักรวมกันไม่ถึงพิกัดกำลังสูงสุดของเครื่องชั่งหรือไม่ถึง ๒๐เมตริกตันให้ใช้น้ำหนักของวัสดุอื่นหรือสินค้าที่ใช้ชั่งทดน้ำหนักเพิ่มเติมได้สำหรับเครื่องชั่งที่มีส่วนแสดงค่าแบบดิจิทัลและไม่มีส่วนที่ทำให้ส่วนแสดงค่านั้นแสดงค่าได้ละเอียดกว่าเดิมให้ดำเนินการทดสอบวางน้ำหนักด้วยวัตถุแทนที่ตุ้มน้ำหนักแบบมาตราตามวิธีการในข้อ ๑๗การทดสอบวางน้ำหนักให้เลือกน้ำหนักทดสอบอย่างน้อย ๕ ค่าที่แตกต่างกันครอบคลุมทั้งค่าอัตราน้ำหนักทดสอบสูงสุด (ไม่น้อยกว่า ๒๐ เมตริกตัน) พิกัดกำลังต่ำสุดและใกล้เคียงค่าที่มีการเปลี่ยนแปลงอัตราเผื่อเหลือเผื่อขาดของเครื่องชั่งด้วยการทดสอบวางน้ำหนักหรือทดสอบทอนน้ำหนักบนแท่นชั่งต้องกระทำในลักษณะที่มีการเพิ่มหรือลดน้ำหนักอย่างต่อเนื่องสำหรับเครื่องชั่งที่มีส่วนแสดงค่าแบบดิจิทัลและไม่มีส่วนที่ทำให้ส่วนแสดงค่านั้นแสดงค่าได้ละเอียดกว่าเดิม(ค่าที่อ่านละเอียดนั้นต้องไม่เกิน ๑ ใน ๕ ของ d) ให้ดำเนินการหาผลผิดของการแสดงค่า(Ec) ของเครื่องชั่ง ณตำแหน่งเปลี่ยนจุดการแสดงค่าตามข้อ ๑๕กรณีเครื่องชั่งมีส่วนตั้งศูนย์อัตโนมัติหรือส่วนรักษาศูนย์ส่วนดังกล่าวอาจทำงานอยู่ก็ได้(๓) การทดสอบความสามารถในการทำซ้ำได้ โดยใช้น้ำหนักทดสอบ(ตุ้มน้ำหนักแบบมาตรา)คงที่ไม่น้อยกว่า ๑๐ เมตริกตันวางซ้ำกันสามครั้งกลางแท่นชั่ง ความแตกต่างของการแสดงค่าของเครื่องชั่งต้องมีค่าไม่เกินค่าสัมบูรณ์ของอัตราเผื่อเหลือเผื่อขาดของน้ำหนักที่ทดสอบนั้น(๔) การทดสอบวางน้ำหนักที่ตำแหน่งต่าง ๆ ให้วางน้ำหนักทดสอบ(ตุ้มน้ำหนักแบบมาตรา) ที่ตำแหน่งต่าง ๆ ตาม (ก) (ข) หรือ (ค) แล้วแต่กรณีดังต่อไปนี้(ก) กรณีที่เครื่องชั่งมีจุดรองรับแท่นชั่งไม่เกิน ๔ จุดให้แบ่งพื้นที่แท่นชั่งออกเป็น ๔ ส่วนย่อย และให้วางน้ำหนักทดสอบเท่ากับหนึ่งในสามของพิกัดกำลังสูงสุดของเครื่องชั่งในแต่ละส่วนย่อยในทิศทางเดียวกันตามลำดับในกรณีที่ไม่มีน้ำหนักทดสอบเท่ากับหนึ่งในสามของพิกัดกำลังสูงสุดของเครื่องชั่งให้วางน้ำหนักทดสอบไม่น้อยกว่า ๕ เมตริกตัน กลางพื้นที่ของส่วนย่อยหรือถ้าใช้ตุ้มน้ำหนักแบบมาตราหลายตุ้มเป็นน้ำหนักทดสอบให้วางกระจายทั่วพื้นที่ของส่วนย่อยทั้งนี้ ให้แสดงตำแหน่งที่วางน้ำหนักบนพื้นที่ของส่วนย่อยไว้ในรายงานการตรวจสอบด้วย(ข) กรณีที่เครื่องชั่งมีจุดรองรับแท่นชั่งเกิน ๔ จุดสำหรับเครื่องชั่งที่มีจุดรองรับแท่นชั่งจำนวน n จุด และ nมากกว่า ๔ ให้แบ่งพื้นที่แท่นชั่งออกเป็น ๑/n ส่วนย่อยและให้วางน้ำหนักทดสอบเท่ากับ ๑/(n-๑)ของพิกัดกำลังสูงสุดของเครื่องชั่งในแต่ละส่วนย่อยในทิศทางเดียวกันตามลำดับในกรณีที่ไม่มีน้ำหนักทดสอบเท่ากับ ๑/(n-๑) ของพิกัดกำลังสูงสุดของเครื่องชั่งให้วางน้ำหนักทดสอบไม่น้อยกว่า ๕เมตริกตัน กลางพื้นที่ส่วนย่อยหรือถ้าใช้ตุ้มน้ำหนักแบบมาตราหลายตุ้มเป็นน้ำหนักทดสอบให้วางที่จุดรองรับน้ำหนักแต่ละจุด ทั้งนี้ให้แสดงตำแหน่งที่วางน้ำหนักบนพื้นที่ของ ๑/n ส่วนย่อยไว้ในรายงานการตรวจสอบด้วยเมื่อจุดรองรับน้ำหนัก ๒ จุดอยู่ใกล้กันมากเกินกว่าจะวางน้ำหนักทดสอบได้ให้เพิ่มน้ำหนักเป็นสองเท่าและวางน้ำหนักทดสอบพื้นที่ทั้งสองด้านของแกนที่ลากต่อจุดรองรับแท่นชั่งทั้งสอง(ค) กรณีที่เครื่องชั่งที่ใช้ชั่งสิ่งของที่มีล้อหรือกลิ้งได้ให้วางน้ำหนักทดสอบที่มีลักษณะที่กลิ้งได้ขนาดเท่ากับน้ำหนักที่ชั่งในสภาวะการทำงานปกติอาจใช้น้ำหนักทดสอบดังกล่าวเท่ากับน้ำหนักที่ชั่งบ่อยที่สุดก็ได้แต่ต้องไม่เกิน๐.๘ เท่าของพิกัดกำลังสูงสุดของเครื่องชั่ง วางที่ตำแหน่งต่าง ๆ บนแท่นชั่งโดยวางที่ตำแหน่งเริ่มต้น กลาง และปลายของแท่นชั่ง ในทิศทางที่ทำการชั่งปกติและให้ทดสอบในทิศทางตรงข้ามด้วยความแตกต่างของการแสดงค่าของเครื่องชั่งต้องต่างกันไม่เกินค่าสัมบูรณ์ของอัตราเผื่อเหลือเผื่อขาดของน้ำหนักที่ทดสอบนั้นและการแสดงค่าเมื่อวางน้ำหนักทดสอบที่แต่ละตำแหน่งต้องอยู่ภายในอัตราเผื่อเหลือเผื่อขาดนั้นด้วยสำหรับเครื่องชั่งที่มีส่วนแสดงค่าแบบดิจิทัลและไม่มีส่วนที่ทำให้ส่วนแสดงค่านั้นแสดงค่าได้ละเอียดกว่าเดิม (ค่าที่อ่านละเอียดนั้นต้องไม่เกิน ๑ ใน ๕ ของ d) ให้ดำเนินการหาผลผิดของการแสดงค่า (Ec) ของเครื่องชั่งณ ตำแหน่งเปลี่ยนจุดการแสดงค่าตามข้อ ๑๕ถ้าเครื่องชั่งมีส่วนตั้งศูนย์อัตโนมัติให้ปิดการทำงานของส่วนดังกล่าวก่อนทำการทดสอบข้อ ๑๕ การหาผลผิดของการแสดงค่า(Ec)ของเครื่องชั่งที่มีส่วนแสดงค่าแบบดิจิทัลและไม่มีส่วนที่ทำให้ส่วนแสดงค่านั้นแสดงค่าได้ละเอียดกว่าเดิม(ค่าที่อ่านละเอียดนั้นต้องไม่เกิน ๑ ใน ๕ ของ d) ณตำแหน่งเปลี่ยนจุดการแสดงค่า ให้ดำเนินการ ดังต่อไปนี้(๑) วางน้ำหนักทดสอบ (L) บนเครื่องชั่งจากนั้นทำการวางน้ำหนักเพิ่มขึ้นครั้งละ ๑ ใน ๑๐ของค่าขั้นหมายมาตราของเครื่องชั่ง (ΔL) จนกระทั่งเครื่องชั่งแสดงค่าเพิ่มขึ้นอีก ๑ ค่า ขั้นหมายมาตราอย่างชัดเจนและให้หาค่าน้ำหนักที่เครื่องชั่งแสดงก่อนการปัดเศษจากสมการดังนี้P = I+1/2 d - ΔLP คือ ค่าน้ำหนักที่เครื่องชั่งแสดงก่อนการปัดเศษI คือ ค่าที่เครื่องชั่งแสดงเมื่อวางน้ำหนักทดสอบ Ld คือ ค่าขั้นหมายมาตราของเครื่องชั่งΔL คือ น้ำหนักรวมที่วางเพิ่มขึ้นครั้งละ ๑ ใน ๑๐ของค่าขั้นหมายมาตราเครื่องชั่งและให้หาผลผิดก่อนการปัดเศษจากสมการดังนี้E = P - LE คือค่าผลผิดของการแสดงค่าของเครื่องชั่งก่อนการปัดเศษL คือ น้ำหนักทดสอบ (ตุ้มน้ำหนักแบบมาตรา)และให้หาผลผิดก่อนการปัดเศษที่แก้ไขค่าแล้ว จากสมการดังนี้Ec = E - E0 ≤ mpeEc คือ ค่าผลผิดก่อนการปัดเศษที่แก้ไขค่าแล้วE0 คือค่าผลผิดที่ตำแหน่งน้ำหนักศูนย์หรือค่าน้ำหนักใกล้ศูนย์ โดยคำนวณตามข้อ ๑๕ (๒)mpe คือ อัตราเผื่อเหลือเผื่อขาด ของน้ำหนักที่ทดสอบค่าผลผิดก่อนการปัดเศษที่แก้ไขค่าแล้วต้องมีค่าไม่เกินอัตราเผื่อเหลือเผื่อขาดของน้ำหนักที่ทดสอบนั้น(๒) การหาผลผิดที่ตำแหน่งน้ำหนักศูนย์หรือค่าน้ำหนักใกล้ศูนย์ (EO)(ก)สำหรับเครื่องชั่งที่มีส่วนตั้งศูนย์ไม่อัตโนมัติและส่วนตั้งศูนย์กึ่งอัตโนมัติให้มีการทดสอบส่วนตั้งศูนย์ โดยวางน้ำหนักทดสอบ (ตุ้มน้ำหนักแบบมาตรา)ลงบนเครื่องชั่งให้ใกล้เคียงตำแหน่งเปลี่ยนจุดการแสดงค่ามากที่สุดจากนั้นทำให้ส่วนตั้งศูนย์ทำงานเมื่อเครื่องชั่งแสดงค่าน้ำหนักศูนย์แล้วเติมน้ำหนักเพิ่มขึ้นครั้งละ ๑ ใน ๑๐ของค่าขั้นหมายมาตราของเครื่องชั่งจนทำให้เครื่องชั่งเปลี่ยนการแสดงค่าจากค่าน้ำหนักศูนย์เพิ่มขึ้นไปอีก ๑ค่าขั้นหมายมาตรา ให้หาผลผิดการแสดงค่าก่อนการปัดเศษที่น้ำหนักศูนย์ตามข้อ ๑๕ (๑)(ข) สำหรับเครื่องชั่งที่มีส่วนตั้งศูนย์อัตโนมัติหรือส่วนรักษาศูนย์วางน้ำหนักลงบนเครื่องชั่งด้วยน้ำหนัก ๑๐ เท่าของค่าขั้นหมายมาตราของเครื่องชั่งเพื่อให้เครื่องชั่งแสดงค่าออกไปจากช่วงการตั้งศูนย์อัตโนมัติหรือช่วงการรักษาศูนย์จากนั้นวางน้ำหนักเพิ่มขึ้นครั้งละ ๑ ใน ๑๐ ของค่าขั้นหมายมาตราของเครื่องชั่งจนทำให้เครื่องชั่งเปลี่ยนการแสดงค่าเพิ่มขึ้นเท่ากับ ๑ค่าขั้นหมายมาตราให้หาผลผิดการแสดงค่าตามข้อ ๑๕ (๑)(ผลผิดที่ตำแหน่งน้ำหนักศูนย์จะเท่ากับผลผิดที่ตำแหน่งน้ำหนักใกล้ศูนย์)ข้อ ๑๖ การตรวจสอบความเที่ยงของเครื่องชั่งที่แสดงค่าเองไม่ได้ให้มีการทดสอบความรู้สึกของเครื่องชั่งทดสอบวางน้ำหนัก ทดสอบความสามารถในการทำซ้ำได้ และทดสอบวางน้ำหนักที่ตำแหน่งต่าง ๆดังต่อไปนี้(๑) การทดสอบความรู้สึกของเครื่องชั่ง ให้ทำการทดสอบขณะที่เครื่องชั่งมีน้ำหนักทดสอบ(ตุ้มน้ำหนักแบบมาตรา) ไม่น้อยกว่า ๕ เมตริกตัน วางอยู่บนแท่นชั่งเมื่อวางน้ำหนักที่มีค่าเท่ากับอัตราเผื่อเหลือเผื่อขาดของน้ำหนักที่ทดสอบเข็มชี้ต้องเคลื่อนไปจากสภาวะสมดุลเดิมเป็นระยะอย่างน้อย๕ มิลลิเมตร(๒) การทดสอบวางน้ำหนักให้ดำเนินการเช่นเดียวกับข้อ ๑๔ (๒)(๓) การทดสอบความสามารถในการทำซ้ำได้ให้ดำเนินการเช่นเดียวกับข้อ ๑๔(๓)(๔) การทดสอบวางน้ำหนักที่ตำแหน่งต่าง ๆ ให้ดำเนินการเช่นเดียวกับข้อ๑๔ (๔)ความแตกต่างของการแสดงค่าของเครื่องชั่งต้องต่างกันไม่เกินค่าสัมบูรณ์ของอัตราเผื่อเหลือเผื่อขาดของน้ำหนักที่ทดสอบนั้นและการแสดงค่าเมื่อวางน้ำหนักทดสอบที่แต่ละตำแหน่งต้องอยู่ภายในอัตราเผื่อเหลือเผื่อขาดนั้นด้วยข้อ ๑๗ การทดสอบวางน้ำหนักด้วยวัตถุอื่นแทนที่ตุ้มน้ำหนักแบบมาตราให้ดำเนินการตามลำดับดังนี้(๑) ในการทดสอบวางน้ำหนักตามข้อ ๑๔ (๒)ขณะที่เพิ่มตุ้มน้ำหนักแบบมาตราจนถึงน้ำหนักสูงสุดของตุ้มน้ำหนักแบบมาตราที่มีอยู่และหาผลผิดของการแสดงค่าของเครื่องชั่ง ตามข้อ ๑๕ แล้ว ให้ยกตุ้มน้ำหนักแบบมาตราทั้งหมดออกจนกระทั่งเครื่องชั่งไม่มีน้ำหนักอยู่บนแท่นชั่งกรณีเครื่องชั่งที่มีส่วนรักษาศูนย์ให้เหลือตุ้มน้ำหนักแบบมาตราเท่ากับ ๑๐ เท่า ของค่าขั้นหมายมาตราของเครื่องชั่ง(๒)ให้วางวัตถุอื่นแทนที่ตุ้มน้ำหนักแบบมาตราที่มีน้ำหนักเท่ากับน้ำหนัก ณตำแหน่งเปลี่ยนจุดการแสดงค่าเดิม ที่ใช้หาผลผิดของการแสดงค่าของเครื่องชั่งตาม (๑)จากนั้นจึงทดสอบวางน้ำหนักเครื่องชั่งด้วยตุ้มแบบมาตราเพิ่มขึ้นไปอีกหมวด ๔การให้คำรับรอง ข้อ ๑๘ ให้ผู้รับใบอนุญาตประทับหรือแสดงเครื่องหมายคำรับรองตามแบบชว. ๑๐๔ ที่เครื่องชั่งที่ผ่านการตรวจสอบลักษณะทั่วไปตามหมวด ๒และการตรวจสอบความเที่ยงตาม หมวด ๓ แล้ว โดยประทับหรือแสดงไว้ที่แผ่นแสดงเลขลำดับประจำเครื่องและที่ตำแหน่งที่ป้องกันการแก้ไขหรือดัดแปลงความเที่ยงของเครื่องชั่งทุกแห่งข้อ ๑๙ ให้ผู้รับใบอนุญาตออกหนังสือสำคัญแสดงการให้คำรับรองประจำเครื่องชั่งตวงวัดตามแบบ ชว. ๑๐๖ ดังนี้(๑) แสดงรายละเอียดต่าง ๆ ของหนังสือสำคัญแสดงการให้คำรับรองประจำเครื่องชั่งตวงวัดให้ครบถ้วนและถูกต้องทุกแห่ง(๒) ลงนามในหนังสือสำคัญแสดงการให้คำรับรองประจำเครื่องชั่งตวงวัด(๓) ประทับหรือแสดงวันที่ตรวจสอบและให้คำรับรองและวันสิ้นอายุของคำรับรอง (อายุคำรับรอง ๒ ปี นับแต่วันที่ให้คำรับรอง) ไว้ที่(ก)แผ่นแสดงเลขลำดับประจำเครื่องที่ติดแน่นกับส่วนชั่งน้ำหนักของเครื่องชั่ง(ข) หนังสือสำคัญแสดงการให้คำรับรองประจำเครื่องชั่งตวงวัดให้ถูกต้องครบถ้วนทุกฉบับข้อ ๒๐ เครื่องชั่งที่ไม่ผ่านการตรวจสอบลักษณะทั่วไปตามหมวด๒ และการตรวจสอบความเที่ยงตามหมวด ๓ ห้ามให้คำรับรองข้อ ๒๑ ให้ผู้รับใบอนุญาตรายงานผลการปฏิบัติงานตามระเบียบสำนักงานกลางชั่งตวงวัดว่าด้วยการรายงานผลการปฏิบัติงานของผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัด พ.ศ. ๒๕๔๙ ลงวันที่ ๒๗ มกราคม พ.ศ. ๒๕๔๙พร้อมทั้งรายงานผลการตรวจสอบและให้คำรับรองเครื่องชั่งตามแบบ ชว. ตร. อ.ช.-๑ท้ายระเบียบนี้ต่อสำนักงานกลางหรือสำนักงานสาขาที่ผู้รับใบอนุญาตได้ยื่นคำขอทำการตรวจสอบและให้คำรับรองไว้ประกาศณ วันที่ ๓๑ มกราคม พ.ศ. ๒๕๕๔วัชรี วิมุกตายนอธิบดีกรมการค้าภายใน[เอกสารแนบท้าย]๑. รายงานการตรวจสอบและให้คำรับรองเครื่องชั่งแบบแท่นชั่งที่ติดตรึงกับที่ฯของผู้รับใบอนุญาต(ดูข้อมูลจากภาพกฎหมาย)ปริยานุช/ผู้จัดทำ๑๕ มีนาคม ๒๕๕๔ณัฐวดี/ตรวจ๑๕ มีนาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๒๗ ง/หน้า ๑๐/๘ มีนาคม ๒๕๕๔